钦定古今图书集成/明伦汇编/闺媛典/第255卷 > 周道直妻谭氏
## 钦定古今图书集成/明伦汇编/闺媛典/第255卷 > 周道直妻谭氏

按《苏州府志》：“谭氏，嘉定人，周道直妻，年二十五而寡。
时翁用中为青阳司训，子妇皆随任。谭扶榇归，江中
遇大风，舟几覆，氏号痛呼天，风为之息。抵家，宗党见
妇悲泣，谕令暂往父家，拒不可，足不出户者十有五
年，治女工以供堂上甘脆，为其子延师。年七十五卒。
崇祯九年旌表。”